section_heading: Životopis
paragraph_text: Dassin je rođen u New Yorku od oca Jules Dassina, židovskog glumca i film noir redatelja i majke Béatrice Launer. Djetinjstvo je proveo u New Yorku i Los Angelesu. Nakon što mu je otac proganjan u anti-komunističkoj kampanji senatora Josepha McCarthya, selio se s obitelji od mjesta do mjesta diljem Europe. Po svršetku školovanja na Institutu Le Rosey u Švicarskoj, Dassin se vratio u SAD gdje je studirao na Sveučilištu u Michiganu. Potom se ponovno vratio u Francusku gdje je radio na radio postaji i počeo snimati svoje prve pjesme.